b'\n_START_ARTICLE_\nPolina \xc5\xbderebcova\n_START_SECTION_\nOtro\xc5\xa1tvo\n_START_PARAGRAPH_\nPolinin o\xc4\x8de, odvetnik, je umrl, ko je bila Polina \xc5\xa1e otrok. Njena mama, Elena, je delala kot poslovodja v ve\xc4\x8djem podjetju, prosti \xc4\x8das je posve\xc4\x8dala h\xc4\x8derini izobrazbi._NEWLINE_Polina je odra\xc5\xa1\xc4\x8dala v dru\xc5\xbeini, ki je enakovredno pozornost posve\xc4\x8dala Tori, Bibliji in Koranu. Od otro\xc5\xa1tva je preu\xc4\x8devala religije razli\xc4\x8dnih narodov, zgodovino in filozofijo.\n_START_SECTION_\nPrva \xc4\x8de\xc4\x8denska vojna\n_START_PARAGRAPH_\nPrve voja\xc5\xa1ke akcije so se za\xc4\x8dele leta 1994. Na za\xc4\x8detku vojne je bil ubit Polinin ded, Anatolij. V tem obdobju je Polina tudi naredila prve resnej\xc5\xa1e zapise v dnevnik. Dnevnik je dr\xc5\xbeala zase in pisala o veselih ter \xc5\xbealostnih dogodkih v \xc5\xbeivljenju svojih sosedov in prijateljev. Zaradi dedovega priimka, \xc5\xbderebcov, je bila Polina v \xc5\xa1oli \xc5\xbertev ponavljajo\xc4\x8dih se \xc5\xbealjivk.\n_START_SECTION_\nDruga \xc4\x8de\xc4\x8denska vojna\n_START_PARAGRAPH_\nLeta 1999, ko je bilo Polini 14 let, se je za\xc4\x8dela nova vojna na Severnem Kavkazu, kar opisuje v svojem dnevniku. Medtem, ko je po \xc5\xa1oli pomagala mami pri delu na centralni tr\xc5\xbenici v Groznem, je bila Polina 21. oktobra 1999, ko so tr\xc5\xbenico bombardirali, ranjena v nogo. Bombardiranje je opisano v poro\xc4\x8dilu \xc2\xbbVsesplo\xc5\xa1na uporaba sile federalnih \xc4\x8det med oboro\xc5\xbeenim konfliktom v \xc4\x8ce\xc4\x8deniji v septembru-oktobru 1999\xc2\xab. Zaradi po\xc5\xa1kodbe in bolezni Polina in njena mati nista imeli mo\xc5\xbenosti, da bi pobegnili pred vojno. Skupaj s sosedi sta se soo\xc4\x8dili z lakoto in izgonom pri \xc2\xbbetni\xc4\x8dno \xc4\x8di\xc5\xa1\xc4\x8denje|etni\xc4\x8dnem \xc4\x8di\xc5\xa1\xc4\x8denju\xc2\xab, kot je Polina opisala na straneh svojega dnevnika. Njen glavni cilj je bil pripraviti ljudi do tega, da bi razumeli, da se je potrebno izogniti vojni, \xc5\xa1e posebno znotraj iste de\xc5\xbeele. V dnevniku je prav tako zapisano, da so bili pred letom 1994, ko se je v republiki za\xc4\x8del konflikt, odnosi med Rusi in \xc4\x8ce\xc4\x8deni relativno prijateljski._NEWLINE_Februarja 2000, pet mesecev po po\xc5\xa1kodbi, je bila takrat \xc5\xa1tirinajstletna Polina operirana v Moskvi, kirurgi so iz njene noge odstranili najve\xc4\x8dji \xc5\xa1rapnel, ki se je razletel na \xc5\xa1estnajst ko\xc5\xa1\xc4\x8dkov. Polina je morala petkrat zamenjati \xc5\xa1olo, saj so bile vse po vrsti uni\xc4\x8dene med vojno v \xc4\x8ce\xc4\x8deniji. Leta 2002, pri sedemnajstih letih, se je vpisala na ChPGI (\xc4\x8ce\xc4\x8denski dr\xc5\xbeavni pedago\xc5\xa1ki in\xc5\xa1titut). Leta 2004 je z odliko zaklju\xc4\x8dila novinarsko \xc5\xa1olo._NEWLINE_Od leta 2003 je delala kot \xc4\x8dlanica novinarske ekipe \xc4\x8dasopisa Mladinska sprememba. Objavljala je tudi v \xc4\x8dasopisih  Dagestanske novosti, Stavropolska resnica in drugih._NEWLINE_Leta 2005 se je Polina preselila v Stavropol, kjer se je prepisala na Dr\xc5\xbeavno tehni\xc5\xa1ko univerzo Severnega Kavkaza in leta 2010 diplomirala iz splo\xc5\xa1ne psihologije._NEWLINE_Leta 2006 je postala dobitnica mednarodne literarne nagrade Janusza Korczaka v dveh kategorijah. Istega leta je v pismu Aleksandru Sol\xc5\xbeenicinu prosila za pomo\xc4\x8d pri objavi dnevnikov. \xc4\x8clani Fundacije Sol\xc5\xbeenicina so pomagali Polini pri selitvi v Moskvo, niso pa uspeli objaviti njenih dnevnikov. Polina \xc5\xa1e vedno objavlja v moskovskih revijah Znamja, Bolshoj gorod in \xc4\x8dasopisu Svobodnoe slovo. Leta 2011 je objavila knjigo o \xc4\x8ce\xc4\x8deniji \xc2\xbbDnevnik Poline \xc5\xbderebcove\xc2\xab.\n_START_SECTION_\nEmigracija\n_START_PARAGRAPH_\nZaradi gro\xc5\xbeenj, ki jih je za\xc4\x8dela prejemati po elektronski po\xc5\xa1ti in telefonu od ljudi, ki so se predstavljali kot \xc2\xbbruski domoljubi\xc2\xab, je Polina januarja 2012 zapustila Rusijo in zaprosila za politi\xc4\x8dni azil na Finskem. \xc2\xbbBile so ponavljajo\xc4\x8de se gro\xc5\xbenje, da moram prenehati pisati o tej tematiki, \xc4\x8de ho\xc4\x8dem \xc5\xbeiveti in \xc4\x8de ne \xc5\xbeelim, da se moji dru\xc5\xbeini kaj zgodi. Nemogo\xc4\x8de je \xc5\xbeiveti v stalnem strahu. Skrbi me za svojo dru\xc5\xbeino. Imela sva mo\xc5\xbenost, da greva, in zaprosila sva za politi\xc4\x8dni azil \xe2\x80\xa6\xc2\xab._NEWLINE_Leta 2013 je Polina dobila status politi\xc4\x8dnega emigranta.'